CELEX: 62015CN0304
Language: hu
Date: 2015-06-19 00:00:00
Title: C-304/15. sz. ügy: 2015. június 19-jén benyújtott kereset – Európai Bizottság kontra Nagy-Britannia és Észak-Írország Egyesült Királysága

14.9.2015   
            
            
               HU
            
            
               Az Európai Unió Hivatalos Lapja
            
            
               C 302/18
            
         2015. június 19-jén benyújtott kereset – Európai Bizottság kontra Nagy-Britannia és Észak-Írország Egyesült Királysága
   (C-304/15. sz. ügy)
   (2015/C 302/23)
   Az eljárás nyelve: angol
   
      Felek
   
   
      Felperes: Európai Bizottság (képviselők: K. Mifsud-Bonnici, S. Petrova meghatalmazottak)
   
      Alperes: Nagy-Britannia és Észak-Írország Egyesült Királysága
   
      Kereseti kérelmek
   
   A felperes azt kéri, hogy a Bíróság:
   
               —
            
            
               állapítsa meg, hogy Nagy-Britannia és Észak-Írország Egyesült Királysága – mivel nem alkalmazta megfelelő módon a nagy tüzelőberendezésekből származó egyes szennyező anyagok levegőbe történő kibocsátásának korlátozásáról szóló 2001/80/EK irányelvet (1) a wales-i Aberthaw erőműre – nem teljesítette az ezen irányelv 4. cikkének a VI. mellékletének A részével összefüggésben értelmezett (3) bekezdéséből eredő kötelezettségeit,
            
         
               —
            
            
               Nagy-Britannia és Észak-Írország Egyesült Királyságát kötelezze a költségek viselésére.
            
         
      Jogalapok és fontosabb érvek
   
   A Bizottság álláspontja szerint az Egyesült Királyság nem alkalmazta megfelelő módon a nagy tüzelőberendezésekből származó egyes szennyező anyagok levegőbe történő kibocsátásának korlátozásáról szóló 2001/80/EK irányelv 4. cikkének a VI. mellékletének A részével összefüggésben értelmezett (3) bekezdését az Aberthaw erőmű vonatkozásában. Az Aberthaw erőmű, amely 4  090 MWth névleges hőteljesítményű széntüzelésű tüzelőberendezés, amely így az 500 MWth teljesítményt meghaladó létesítmények kategóriájába tartozik, meghaladja az említett irányelv 4. cikkének a 14. cikkének (1) bekezdésével és VI. mellékletének A részével összefüggésben értelmezett (3) bekezdésében foglalt, a nitrogén-oxid (NOx) kibocsátására vonatkozóan alkalmazandó határértéket. Az alkalmazandó rendelkezések értelmében az Egyesült Királyságnak biztosítania kell, hogy az ilyen teljesítményű erőmű 2008. január 1-jétől nem lépti túl az 500 mg/Nm3 NOx-kibocsátási határértéket, mely 2016 januárjától 200 mg/Nm3-ra csökken. Az erőműnek az engedélyében foglalt NOx-kibocsátási határértéke azonban jelenleg 1  050 mg/Nm3.
   
      (1)  HL L 309., 1. o.; magyar nyelvű különkiadás 15. fejezet, 6. kötet, 299. o.